2004D0452 — DA — 16.01.2008 — 007.001

Dette dokument er et dokumentationsredskab, og institutionerne påtager sig intet ansvar herfor

►B Kommissionens Beslutning af 29. april 2004 om fastlæggelse af en liste over organer, hvis forskere kan gives adgang til fortrolige data til videnskabelige formål (meddelt under nummer K(2004) 1664) (EØS-relevant tekst) (2004/452/EF) (EFT L 202, 7.6.2004, p.1)

Ændret ved:









▼B

Kommissionens Beslutning

af 29. april 2004

om fastlæggelse af en liste over organer, hvis forskere kan gives adgang til fortrolige data til videnskabelige formål

(meddelt under nummer K(2004) 1664)

(EØS-relevant tekst)

(2004/452/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 322/97 af 17. februar 1997 om EF-statistikker ( 1 ), særlig artikel 20, stk. 1, og ud fra følgende betragtninger: (1) Formålet med Kommissionens forordning (EF) nr. 831/2002 af 17. maj 2002 om gennemførelse af Rådets forordning (EF) nr. 322/97 om EF-statistikker, for så vidt angår adgang til fortrolige data til videnskabelige formål ( 2 ), er med henblik på at gøre det muligt at drage statistiske konklusioner til videnskabelige formål at fastlægge betingelserne for at give adgang til fortrolige data, der indberettes til EF-myndigheden, og at opstille regler for samarbejde mellem Fællesskabet og de nationale myndigheder for at lette denne adgang. (2) I forordningen omtales særlig fire vigtige kilder: det europæiske husholdningspanel, arbejdsstyrkeundersøgelsen, Fællesskabets innovationsundersøgelse og efter- og videreuddannelsesundersøgelsen. (3) Forskere fra universiteter og andre højere læreanstalter oprettet i henhold til fællesskabsretten eller en medlemsstats ret og fra videnskabelige forskningsorganisationer eller — institutioner oprettet i henhold til fællesskabsretten eller en medlemsstats ret kan af EF-myndigheden gives adgang til fortrolige data. (4) Derudover og i henhold til forordningens artikel 3, stk. 1, litra c), kan også forskere fra andre organer, organisationer og institutioner, efter at der er indhentet udtalelse fra Udvalget for Fortrolige Statistiske Oplysninger efter proceduren i artikel 20, stk. 2, i forordning (EF) nr. 322/97, gives adgang til fortrolige data. (5) Det er derfor nødvendigt at fastlægge en liste over sådanne organer efter en evaluering, hvor der tages hensyn til en række betingelser som f.eks. organets hovedformål, den interne organisering af forskningen, de indførte sikkerhedsforanstaltninger og ordningerne for udbredelse af forskningsresultater. (6) Hvis organet har dokumentation eller ry for at producere kvalitetsforskning og stille den til rådighed for offentligheden, taler det for at give adgang. Dernæst vil det tale for at give adgang, hvis organet er veletableret og anerkendt som et autoritativt organ på sit særlige område, eventuelt sammen med anerkendte sponsorer, partnere eller medejere. (7) Forskningen i organet skal finde sted i en veldefineret enhed uden organisatorisk eller ledelsesmæssig tilknytning til organets politikområder, og forskningsenheden bør være en separat og uafhængig enhed under ledelse af en ledende medarbejder, der ikke har direkte ansvar for politikken eller for gennemførelse af organets mål. (8) Det er også nødvendigt, at organets leder blandt andet drager omsorg for, at forskningsenhedens personale forhindres i til personale uden for enheden at videregive oplysninger, der er indeholdt i de leverede data, bortset fra sammenfattede og aggregerede forskningsresultater, der videregives med tilladelse fra lederen af forskningsenheden, og for, at det vil blive anset for en alvorlig disciplinærforseelse, hvis medlemmer af organets personale anmoder medlemmer af forskningsenheden om oplysninger om enkelte poster i de leverede datasæt. (9) Den fysiske sikkerhed for organets lokaler og it-systemer skal beskrives; det bør beskrives, hvordan dataene opbevares sikkert i it-systemerne, herunder bør der gives detaljerede oplysninger om, hvordan der gives autoriseret adgang, og hvordan uautoriseret adgang forhindres, og om, hvordan systemerne beskyttes mod uautoriseret adgang udefra; det bør også beskrives, hvordan dokumenter, herunder dokumenter i papirform, indeholdende oplysninger fra datasættet opbevares sikkert. (10) Grundlaget for adgangen er videnskabelige formål, og det indebærer, at resultaterne skal stilles gratis og hurtigt til rådighed for det videnskabelige samfund. Anvendelse af datasættene til udelukkende interne rapporter eller formål vil være i strid med målene i forordning (EF) nr. 831/2002. Organets politik vedrørende udbredelse af forskningsresultater fra dets forskningsenhed skal være en åben politik, der tilskynder til offentliggørelse i den relevante videnskabelige litteratur, og som indebærer, at forskningsresultater stilles gratis til rådighed på organets websted eller på et andet egnet websted. (11) Den Europæiske Centralbank (ECB) skal betragtes som et organ, som opfylder ovennævnte betingelser, og tilføjes derfor til listen over organer, organisationer og institutioner, der er omhandlet i artikel 3, stk. 1, litra c), i forordning (EF) nr. 831/2002. (12) Denne liste vil blive ajourført, efterhånden som flere organer, organisationer og institutioner må betragtes som organer, der opfylder betingelserne. (13) De anmodninger om adgang, der indgives af disse organer, skal behandles i overensstemmelse med de bestemmelser og procedurer, der er fastlagt i forordning (EF) nr. 831/2002. (14) De i denne beslutning fastsatte foranstaltninger er i overensstemmelse med udtalelse fra Udvalget for Fortrolige Statistiske Oplysninger — ud fra følgende betragtninger: VEDTAGET FØLGENDE BESLUTNING:







Artikel 1

Listen over organer, hvis forskere kan gives adgang til fortrolige data til videnskabelige formål, jf. artikel 3, stk. 1, litra c), i forordning (EF) nr. 831/2002, er indeholdt i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 29. april 2004.

▼M9









BILAG

ORGANER, HVIS FORSKERE KAN GIVES ADGANG TIL FORTROLIGE DATA TIL VIDENSKABELIGE FORMÅL

Den Europæiske Centralbank

Den spanske centralbank

Den italienske centralbank

University of Cornell (staten New York, USA)

Department of Political Science, Baruch College, City University of New York (staten New York, USA)

Den tyske centralbank

Kontoret for analyse af beskæftigelsen under Europa-Kommissionens Generaldirektorat for Beskæftigelse, Sociale Anliggender, Arbejdsmarkedsforhold og Ligestilling

Tel Avivs universitet (Israel)

Verdensbanken

Center of Health and Wellbeing (CHW) of the Woodrow Wilson School of Public and International Affairs, Princeton University, New Jersey, USA

University of Chicago (UofC), Illinois, USA

Organisationen for Økonomisk Samarbejde og Udvikling (OECD)

Family and Labour Studies Division of Statistics Canada, Ottawa, Ontario, Canada

Kontoret for økonometri og statistisk støtte til bekæmpelse af svig (ESAF) under Europa-Kommissionens Generaldirektorat for Det Fælles Forskningscenter

Kontoret for støtte til det europæiske forskningsrum (SERA) under Europa-Kommissionens Generaldirektorat for Det Fælles Forskningscenter

Canada Research Chair of the School of Social Sciences, the Atkinson Faculty of Liberal and Professional Studies, York University, Ontario, Canada

University of Illinois at Chicago (UIC), Chicago, USA

Rady School of Management at the University of California, San Diego, USA.